Вилоят Кенгашининг 2019 йил 14 декабрдаги ХLII/I-I-сонли “2020 йил учун Тошкент вилоятининг маҳаллий бюджети тўғрисида”ги Қарори\nҚонуннинг 18-моддасига асосан 2020 йил учун Тошкент вилоятининг маҳаллий бюджетини қабул қилиш бўйича Халқ депутатлари Тошкент вилояти Кенгаши\n- жисмоний шахслардан олинадиган мол-мулк солиғи;\n- жисмоний шахслардан олинадиган ер солиғи;\n- жисмоний шахсларнинг мулкларни ижарага беришидан олинадиган йиллик даромадлари бўйича декларацияга асосан ҳамда якка тартибдаги тадбиркорлар томонидан тўланадиган даромад солиғи;\n- қурилиш материаллари бўйича ер қаъридан фойдаланганлик учун солиқ, бундан цемент хом ашёси ва цемент ишлаб чиқаришда фойдаланиладиган оҳактош мустасно;\n- сув ресурсларидан фойдаланганлик учун солиқ, бундан электр станциялари томонидан тўланадиган солиқдан мустасно.\n- юридик шахслардан олинадиган мол-мулк солиғи;\n- юридик шахслардан олинадиган ер солиғи;\n- якуний истеъмолчиларга бензин, дизель ёқилғиси ва газни реализация қилишдан акциз солиғи;\n- айрим товарларни чакана савдосидан бериладиган ҳуқуқ учун йиғимлар;\n- қонун ҳужжатларида белгиланган миқдорларда Ўзбекистон Республикаси Давлат бюджетига ундириладиган бошқа йиғимлар (божхона йиғимларидан ташқари);\n- автотранспорт воситаларини харид қилганлик учун уларни ички ишлар органларида рўйхатдан ўтказиш чоғида автотранспорт эгалари (фойдаланувчилари) томонидан тўланадиган йиғимлар.\n- электр станциялари томонидан тўланадиган сув ресурсларидан фойдаланганлик учун солиқ;\n- айланмадан солиқ;\n- қонун ҳужжатларида белгиланган миқдорларда давлат божлари (патент божи ва лицензия берганлик учун давлат божларидан ташқари);\n- қонун ҳужжатларида белгиланган миқдорларда Ўзбекистон Республикаси Давлат бюджетига ундириладиган жарималар;\n- қонун ҳужжатларида белгиланган тартибда давлат даромадига ўтказиладиган мол-мулк, маҳаллий давлат ҳокимияти органларининг активлари бўйича ажратмалар ва дивидендлар;\n- қонун ҳужжатларида белгиланган миқдорларда давлат активларини ижарага бериш ва хусусийлаштиришдан тушадиган даромадлар.\n3. Қонунга асосан вилоят маҳаллий бюджетларининг харажатлар тизимида қуйидаги ўзгартиришлар киритилди ҳамда молиялаштириш тартиби қуйидагича белгиланди:\n- иссиқлик энергиясини ишлаб чиқарувчиларга аҳолига кўрсатилган иссиқлик таъминоти хизмати учун пасайтирилган тарифларни қўллаш натижасида юзага келадиган зарарни қоплаш харажатлари;\n- вилоят ирригация тизимлари ҳавза бошқармалари ҳузуридаги насос станциялари ва энергетика бошқармаси;\n- умум фойдаланишдаги автомобиль йўлларини эксплуатация қилиш харажатлари;\n- давлат органлари ёки ушбу органлар мансабдор шахсларининг қонунга хилоф ҳаракатлари (ҳаракатсизлиги) натижасида фуқаролар ёки юридик шахсларга етказилган зарарни қоплаш харажатлари;\n- фуқароларнинг ўзини ўзи бошқариш органлари томонидан тайинланадиган ижтимоий нафақаларни тўлаш харажатлари;\n- давлат санитария-эпидемиология назорати туман ва шаҳар марказларини сақлаш харажатлари молиялаштирилади.\n4. 2020 йилги вилоятнинг ялпи ҳудудий маҳсулот бўйича прогноз кўрсаткичлари 1-иловага ҳамда 2020 йил учун вилоятнинг вилоят бюджети даромадлар прогноз кўрсаткичлари 2-иловага мувофиқ маълумот учун қабул қилинсин.\n5. Вилоятнинг вилоят бюджетидан 2020 йилги ҳудудий бюджет маблағларини тақсимловчиларга ажратиладиган харажатларнинг умумий чекланган миқдорлари 3-иловага мувофиқ тасдиқлансин.\n6. Туманлар ва шаҳарлар бюджетларига умумдавлат солиқларидан ажратмалар меъёрлари 4-иловага мувофиқ тасдиқлансин.\nБунда, ажратма меъёрлари бўйича вилоят маҳаллий бюджети билан туман ва шаҳарлар маҳаллий бюджетларининг тақсимотини ўрнатилган тартибда вилоят бўйича ғазначилик бошқармаси томонидан амалга оширилиши белгилаб қўйилсин.\n7. 2020 йил учун туманлар ва шаҳарларнинг бюджет даромадлар ва харажатлари прогноз кўрсаткичлари 5-иловага мувофиқ маълумот учун қабул қилинсин.\n8. Туманлар ва шаҳарлар бюджетларига ажратиладиган тартибга солувчи бюджетлараро трансфертлар миқдорлари 6-иловага мувофиқ тасдиқлансин.\nБунда, тартибга солувчи бюджетлараро трансфертлар миқдорини туман ва шаҳар бюджетлари даромадлари прогнози ижросидан қатъий назар камайтиришга йўл қўйилмаслиги белгилансин.\n9. 2020 йил учун вилоятнинг вилоят бюджети захира жамғармаси ҳажмлари 13 876,5 млн. сўм миқдорида белгилансин.\nВилоят ҳокимлиги ҳамда туман ва шаҳар ҳокимликлари захира жамғармалари маблағларини вилоятнинг вилоят бюджетида ҳамда туманлар ва шаҳарлар бюджетларида кўзда тутилмаган, кечиктириб бўлмайдиган харажатларни, шунингдек, ижтимоий-иқтисодий беқарорлик юзага келган вазиятларда амалга оширилиши зарур бўлган тадбирларни молиялаштириш учун йўналтирилишини таъминласинлар.\n10. 2020 йил учун вилоятнинг вилоят бюджетининг йўл қўйиладиган энг кам маблағлар 9 192,9 млн. сўм миқдорда ҳамда туманлар ва шаҳарлар бюджетларида йўл қўйиладиган энг кам маблағлар миқдори 7-иловага мувофиқ белгилансин.\n11. Вилоятнинг вилоят бюджети, туманлар ва шаҳарлар бюджетларида шаклланган қўшимча манбалар тегишлича вилоят ҳамда туманлар ва шаҳарлар Халқ депутутлари Кенгашлари томонидан вилоят, туманлар ва шаҳарлар ҳокимликлари таклифларига асосан, тегишли Кенгашлар қарорларига асосан ишлатилиши белгилансин.\n12. Туман ва шаҳар ҳокимликлари, чораклар якуни бўйича мазкур қарорнинг 5-иловасида келтирилган даромадларнинг прогноз кўрсаткичлари ҳокимликларнинг фаолиятига боғлиқ бўлмаган ҳолда 5 фоиздан ортиқ миқдорга бажарилмаса ва молия йили охиригача ушбу маблағларнинг тушиш эҳтимоли бўлмаса, вилоят ҳокимиятига харажатларни мақбуллаштириш юзасидан кўрилган чоралар билан биргаликда тартибга солувчи бюджетлараро трансфертлар миқдорини ошириш юзасидан мурожаат қилади.\nВилоят ҳокимлиги, Қонуннинг 6-иловасида кўрсатилган прогноз кўрсаткичлари маҳаллий ҳокимиятларнинг фаолиятига боғлиқ бўлмаган ҳолда 5 фоиздан ортиқ миқдорга бажарилмаса ва молия йили охиригача ушбу маблағларнинг тушиш эҳтимоли бўлмаса, Ўзбекистон Республикаси Вазирлар Маҳкамасига харажатларни мақбуллаштириш юзасидан кўрилган чоралар билан биргаликда тартибга солувчи бюджетлараро трансфертлар миқдорини ошириш юзасидан мурожаат қилади.\n13. Вилоят, туманлар ва шаҳарлар ҳокимликлари ташаббуси билан амалга ошириладиган тадбирлар учун талаб этиладиган маблағлар тегишлилиги бўйича ушбу маҳаллий бюджетларнинг ижроси давомида шаклланган қўшимча манба ҳисобидан амалга оширилиши қатъий белгилаб қўйилсин.\n14. Вилоят, туманлар ва шаҳарлар ҳокимликлари:\nтегишли бюджетларни биринчи навбатда иш ҳақи ва унга тенглаштирилган тўловлар, озиқ-овқат, дори-дармон ва коммунал хизматлар харажатларининг режалаштирилишини назарда тутган ҳолда шакллантирсин;\nҳар чорак якуни билан кейинги чорак биринчи ойининг 25-санасига қадар расмий веб-сайтларга ўз тасарруфидаги бюджет ташкилотлари кесимида маблағлар тақсимотини, молиявий ҳисоботларни, капитал қўйилмалар ҳисобидан амалга оширилаётган лойиҳаларнинг ижросини, ўтказилган танлов (тендер) савдолари ва давлат харидлари ҳамда бошқа тегишли маълумотларни жойлаштирсин.\n15. Туманлар ва шаҳарлар ҳокимликлари бюджетларнинг қўшимча манбаларнинг камида 10 фоизини жамоатчилик фикри асосида белгиланган тадбирларни молиялаштиришга йўналтирилишини, веб-сайтларига уларнинг натижаларини жойлаштирилишини таъминласин.\n16. Вазирлик идораларининг шунингдек, вилоят ташкилот ва идораларининг туман (шаҳар)ларда ўтказилган ўрганиш натижалари бўйича тузилган йўл харитасига ҳамда йиғилиш баёнларига асосан бюджетларнинг харажатларига ўзгартириш киритилишига йўл қўйилмайди.\n17. Вилоят ҳокимлиги Қонуннинг 24-моддасига асосан тегишли равишда ҳудудий бюджет маблағлари тақсимловчиларнинг бюджет маблағларидан самарали фойдаланилиши ҳамда эришилган натижалар бўйича ҳисоботларини тегишли вилоят Кенгашига киритилишини таъминласин.\n18. Тошкент вилояти ҳокимлиги Ахборот хизмати Қонунда белгиланган айрим солиқлар ва тўлов ставкалари, солиқ солиш тартиблари ҳамда бошқа маълумотларни оммавий ахборот воситаларида ёритилишини таъминласин.\n19. Мазкур қарор бажарилишини назорат қилиш халқ депутатлари вилоят Кенгашининг Маҳаллий бюджетни шакллантириш ва уни ижро этиш, иқтисодий ислоҳотларни амалга ошириш ҳамда тадбиркорликни ривожлантириш масалалари бўйича доимий комиссияси ва Тошкент вилояти ҳокимининг саноатни ривожлантириш, иқтисодиёт ва тадбиркорлик масалалари бўйича биринчи ўринбосари зиммасига юклатилсин.\nХалқ депутатлари Тошкент вилояти\nНашр этиш Ўқилди : 534


Dekabr 4, 2020 - 0\nЎш шаҳрида қурилиш материалларининг сифати ёмон\nЎшда қурилиш материалларининг сифати ёмон. Бу ҳақда Ҳукуматнинг Ўш вилоятидаги вакили Жарасул Абдураимов бугун вилоятнинг бош режасига бағишланган йиғилишда айтиб ўтди. Унинг сўзларига кўра, у Ўш шаҳридаги суғориш лотокларини ишлаб чиқарадиган корхонада бўлиб, сифати паст эканлигини кўрган. “Мен Ўш шаҳридаги ЖБИ-20 корхонасига бордим. Компания суғориш лотокларини ишлаб чиқаради. Баъзилари синиб кетган. Мен Каркасларини кўрмадим. Металлнинг сеткалари сифатсиз эди. Совет даврида…\nЎш шаҳрининг мунтазам режаси якунланланиш арафасида\nЎш шаҳрининг мунтазам режаси якунланланиш арафасида. Бу ҳақда бугун, 4-декабрь куни вилоятда бош режага бағишланган йиғилишда Ўш шаҳрининг бош меъмори Алтинбек Тўқтўшев айтиб ўтди. Унга кўра, шаҳарнинг мунтазам режасининг иккинчи босқичи якунланланиш арафасида. «Ўш шаҳрининг бош режаси 2008 йилда бошланиб, 2016 йилда 13 миллион сомга яқин сарф қилинган. Энди мунтазам режанинг иккинчи босқичи якунланди. 24 миллион сом маблағ ажратилган. Агар…\nҚирғизистонда тадбиркорларни текширишга мораторий 2022 йилгача узайтирилди\nДавлат назорат органлари томонидан ўтказиладиган текширувларга қўйилган мораторий 2022 йил 1 январгача узайтирилди. Бу ҳақда ҳукумат матбуот хизматида 4 декабрь куни хабар берилган. Тегишли қарорни Бош вазир вазифасини бажарувчи, Бош вазирнинг биринчи ўринбосари Артем Новиков имзолади. Таъкидланишича, мораторийнинг узайтирилиши коронавирус тарқалиши шароитида тадбиркорлик субъектларини қўшимча рағбатлантиришга қаратилган. Амалдаги мораторий 2019 йил 1 январдан 2021 йил 1 январгача жорий қилинган. Ушбу…\n«Йўқолган 45 ахлат қутиси Оқ уйдан топилди»\nСайловдан кейинги тартибсизлик пайтида 130 га яқин ахлат қутиси йўқолган. Уларнинг 45 таси Оқ уйдан топилган. Қолган ахлат қутилари қидирилмоқда. Бу ҳақда «Тозалик» раҳбари Риспек Сарпашев «Марал»га хабар берди. Унинг сўзларига кўра, Бишкекда ахлат қутиларини ёқиб, ғилдиракларини синдириш ва ўғирлаш ҳолатлари кўп учради. Шу муносабат билан, 2021-йилда урна сотиб олиш режалаштирилган. Чунки шаҳарда 1500 урна етишмаяпти. Ахлат ҳар бир кишига…\nЭнг кам пенсия 700 сом, энг юқори пенсия 145000 сом\n2019 йил учун Ижтимоий жамғарма бюджетининг бажарилиши бўйича раисининг ўринбосари Гулнура Жуматаева Олий Кенгашга маълумот берди. Унга кўра, ўтган йили ушбу муассасанинг даромади 53 миллиард 843 миллион сомни ташкил этди, бу 2018 йилга нисбатан 2 миллиард 829,3 миллион сомга кўпдир. Харажатлар 53 миллиард 506,3 миллион сомни ташкил этди, бу 2018 йилга нисбатан 3 миллиард 196,6 миллион сомга кўпдир. «Пенсия жамғармасига…\nМигрантларни бош оғриғи бўлган «рухсатнома»\nМавжуд вазият туфайли чет элликларни қабул қилишда Россия қўйган баъзи талаблар мавжуд. Улардан бири даволанишга ёки махсус таклифнома билан борганлигини тасдиқловчи «Основание» деб номланган ҳужжат бўлиши керак. Исмини ошкор қилишни истамаган Қирғизистон фуқароси 18-ноябрь куни Москвага учиб борган. У 35 минг сомга самолёт чиптасини ва 15 минг сомга сертификат сотиб олди. Қизиғи шундаки, у Россияга келганида, аэропортда ҳеч ким қоғозни…\nCOVID-19: Тўрт бемор вафот этиб, 440 та янги ҳолат қайд этилди\nБугун, 4-декабрь куни Қирғизистонда COVID-19 билан касалланган яна тўрт нафар бемор вафот этди. Улар Бишкек, Чуй вилояти, Иссиқкўл ва Ўш вилоятларида қайд қилинган. Касаллик бошлангандан бери 1285 киши тожливирусдан вафот этди. Бир кунда 440 та COVID-19 касаллиги қайд этилди. Шундай қилиб, тожливирус билан касалланганларнинг умумий сони 74 373 кишига етди. Сўнгги кун ичида 524 киши соғайди, соғайганларнинг умумий сони 66113…\nАҚШ элчиси Қирғизистонга йирик уюшган жиноятчиларни тергов қилиш ва жиноий жавобгарликка тортишда ёрдам беришни таклиф қилди\nАҚШнинг Қирғизистондаги элчиси Доналд Лу Қирғизистон ташқи ишлар вазири Руслан Казакбаев билан учрашди ва сиёсий ва иқтисодий ҳамкорликни муҳокама қилди. Бу ҳақда АҚШнинг дипломатик ваколатхонаси хабар берди. Унга кўра, элчи Лу «ҳамкорлик тўғрисида икки томонлама келишув бўйича музокаралар олиб борилаётганини таъкидлади», иккала томон ҳам қолган масалалар тезкор ҳал қилинишига умид билдирди. “Шунингдек, у [Доналд Лу] АҚШ ҳуқуқни муҳофаза қилиш органларига…


Жаҳондаги энг йирик масжидлар\nLifestyle 18:31 / 05.04.2019 48966\nМусулмон оламида масжидларнинг ўрни беқиёс. Улар нафақат ибодат, балки маърифат, саховат, ахборот алмашинуви марказлари ҳамдир. Эътиборингизга дунёдаги энг йирик* масжидлар еттилигини келтириб ўтамиз.\n7. Шайх Зайд масжиди. Абу-Даби, Бирлашган Араб Амирликлари\nМасжид унинг асосчиси ва мамлакатнинг биринчи раҳбари Зайд ибн Султон Наҳайён шарафига номланган. Қурилиш ишлари 1996 йилда бошланиб, 12 йил давом этган ва расмий очилиши 2007 йилнинг Рамазон ойида бўлган. Масжид сиғими 40 мингдан ортиқ намозхон учун мўлжалланган. Шайх Зайд масжиди 82та гумбаз, минглаб устун ва қандиллар ҳамда қўл меҳнатида тўқилган дунёдаги энг катта гилам (бу гиламни минг нафар тўқувчи бир йил давомида тўқиган) билан безатилган. Масжиднинг асосий биносида диаметри 10 метр, баландлиги 15 метр, оғирлиги 12 тонна бўлган қандил ўз нурини сочади. Масжид кундузи қуёшда оқ ва тилла, кечқурун эса бошқа рангларда ярқираб туради. Умумий майдони 22 минг кв.м. ва бу майдон ҳам поклик рамзи бўлган асосий бино сингари оқ мармар билан қопланган.\n6. Ҳасан II масжиди, Касабланка, Марокаш\nМарокашнинг йирик Касабланка (Дорул Бийзо) шаҳридаги Ҳасан II жоме масжиди 1986-1989 йилларда қуриб битказилган бўлсада, ўз фаолиятини 1993 йилда бошлаган. Масжид минорасининг баландлиги 210 метр бўлиб, бу борада энг баланд кўрсаткич саналади. Умумий майдони 9 гектарга яқин бўлган масжидда умумий ҳисобда 105 минг киши ибодат қила олади. Қурилиш ва жиҳозлаш учун сарфланган 800 млн долларнинг ҳаммаси ихтиёрий равишда қилинган эҳсонлардан жамланган.\n5. Истиқлол масжиди. Жакарта, Индонезия\nДунёнинг энг кўп мусулмони жамланган давлатга мос бу йирик масжид қурилишига 1949 йилда Индонезиянинг мустақилликка эришиши туртки бўлган. Аввалига ғоя, кейинчалик лойиҳага айланган бу ташаббусга 1961 йилда киришилган ва давлат кўмаги, эҳсонлар ва ҳомийлар кўмагида ўз бағрига 120 минг кишини сиғдира оладиган бу йирик масжид барпо қилинган.\n4. Фейсал масжиди. Исломобод, Покистон\nДунёдаги энг катта масжидлар орасида тўртинчи ўриндаги Фейсал масжиди 90 метр баландликдаги тўрт минора билан ўралган. Унинг қурилиши 1976 йилда бошланиб, 1986 йилда якунланган. Масжид умумий саҳни 5 минг кв. метрни ташкил этади ва 300 мингга яқин намозхонни сиғдира олади. Лойиҳаси анъанавий масжидларни эслатмаслиги туфайли қурилиш жараёнида дастлаб кўплаб норозиликлар бўлган. Аммо кўринишидан бадавийлар ўтовини эслатувчи масжид тўлиқ қуриб битказилганидан кейин ундаги маҳобат ва қулайликлар барчага манзур бўлган.\n3. Имом Ризо масжиди комплекси. Машҳад, Эрон\nБу йирик комплексни кўпчилик масжидлар қаторига қўшмайди. Шу боис, шиа мазҳабидаги мусулмонлар учун ниҳоятда муқаддас саналган бу зиёратгоҳ аксарият рўйхатларга киритилмайди. Аммо биз бу комплексда мунтазам ибодат қилиб келингани боис мазкур рўйхатга киритдик.\nИмом Ризо масжиди ва умуман бу зиёратгоҳга йилига 15-20 миллион нафардан ортиқ зиёратчилар ташриф буюрадилар. Ундаги етти хонақоҳдан ҳар бири 100 минг нафаргача, комплекс умумий ҳисобда 700 минг нафаргача намозхонни сиғдира олади.\n2. Набавий масжиди (Масжид ун-набий), Мадина, Саудия Арабистони\nМадинаи Мунавварадаги барча мусулмонлар учун табаррук масжид – Муҳаммад (соллаллоҳу алайҳи ва саллам) пайғамбарнинг масжиди. Масжид қурилишида Расулуллоҳнинг (с.а.в.) шахсан ўзлари иштирок этган. Масжид ичида Пайғамбар (с.а.в.) ҳамда Ҳазрати Абу Бакр Сиддиқ ва Умар ибн Ҳаттобнинг (розияллоҳу анҳум) қабрлари жойлашган. Масжид кейинчалик Ҳазрати Умар ва Усмон (розияллоҳу анҳум) томонидан бир неча бор таъмирланиб, кенгайтириб борилган. Масжиднинг 105 метрли иккита, 75 метрли тўртта минораси, ўзи очиб-ёпиладиган 27та томи, 400дан ортиқ устунлари, 6800та қандиллари бор. Саҳни 100 минг кв. метрдан ортиқ бўлиб, бир вақтда 1 миллиондан зиёд кишини ўз бағрига сиғдира олади.\n1. Масжид ул-ҳаром. Макка, Саудия Арабистони\nЭнг улкан, барча мусулмонлар талпинувчи мўътабар масжид. Умумий саҳни 400 минг кв. метр бўлиб, 1,1 млн нафар намозхонни сиғдира олади ва бу кўрсаткич ҳаж мавсумида 4 миллион нафарга қадар ортиб кетади. Каъба эшиги 280 килограммлик соф олтиндан ясалган. Ҳар бирининг баландлиги 90 метрдан ортиқ тўққизта минораси, тўртта бош дарвозаси, қирқ битта эшиги бор.\nҚуръони Каримда «Масжидул ҳаром» ибораси бир неча маънода ишлатилади. Гоҳида «ҳарам» маъносида келади. Маккаи Мукаррама шаҳри атрофида белгиланган махсус чегара билан ўралган, шаҳар ва унинг атрофидаги маълум жойларни ўз ичига олган минтақадир. Бу ҳудуд, Пайғамбаримиздан ривоят қилинган ҳадисда айтилишича, Аллоҳ таоло осмонлару ерни яратган кунида ҳаром қилинган. У Аллоҳнинг ҳурмати ила қиёмат кунигача ҳаромдир: дарахти кесилмайди, ўсимлиги юлинмайди, ҳайвонлари овланмайди ва уруш қилиб бўлмайди. Ичида ва атрофида ёмонликлар ва шариатда кўрсатилган бир қанча ишларни қилиш ҳаром бўлган масжид дегани.\nМарказий Осиёда, хусусан Ўзбекистонда ҳам бир қатор йирик масжидлар жойлашган. Жумладан, 2018 йилда Қирғизистон пойтахти Бишкек шаҳрида Туркия билан ҳамкорликда қуриб битказилган масжид бир вақтда 20 минг намозхонни сиғдира олади. Остонадаги «Ҳазрат Султон» масжиди эса 11 гектарлик ҳудудда жойлашган бўлиб, умумий майдони 17 минг квадрат метрдан ортиқ. Сиғими эса 5 минг кишини ташкил қилади.\nТожикистон пойтахти Душанбе шаҳридаги Марказий Осиёда энг йирик бўлиши ва жорий йилда ишга тушиши кутилаётган масжид ўз бағрига 120 минг кишини сиғдириши мўлжалланган. Қатарлик ҳомийлар кўмагида 2009 йилдан буён қурилаётган бу масжид битганидан сўнг дунё етакчилари сафидан жой ола билади.\n«Ҳазрати имом» мажмуаси Ўзбекистондаги энг йирик масжид ҳисобланса, Андижон вилояти Асака туманидаги «Холид ибн Валид» масжиди ҳам йирик масжидлар қаторида туради.\n*Жума, ҳайит намозларида масжид асосий биносига қўшимча ён-атрофдаги майдонларда ҳам ибодат қилинишига кўра йирик масжидлар рўйхати турли манбаларда турлича кўрсатилган.\n11:00 / 22.05.2020 65115


Самарқандда "Динамо" клуби фанатлари "Пахтакор" ва мелисани тошбўрон қилди\nСамарқанд шаҳрида "Динамо" ва "Пахтакор" футбол клублари ўртасидаги ўйиннинг сўнгги сонияларида урилган голдан норози бўлган самарқандлик футбол фанатлари меҳмон клуб аъзоларию шаҳар милициясини тошбўрон қилди. Самарқанддан олинган маълумотларга кўра, норозилар "Пахтакор" ўйинчиларини бир соатгача стадиондан чиқармаган ва милиция юзлаб ишқибозга сув пуркаб, уларни тарқатишга аранг эришган. Жароҳатланган ва ҳибсга олинганлар ҳақида аниқ маълумот берилмади.\nСамарқанд шаҳридаги "Динамо" стадионида 26 апрель куни кечки пайт бўлиб ўтган футбол ўйини самарқандлик ишқибозларнинг Тошкентдан борган меҳмонлар ва уларни қўриқлаган ИИБ ходимларини тошбўрон қилиши билан якун топди.\nОлий лиганинг 6-тури доирасида Самарқандда беллашган "Динамо" ва "Пахтакор" футбол клублари ўртасидаги ўйиннинг сўнгги 90+4-, баъзи манбаларда эса 90+6-, яна баъзиларида 90+8-дақиқасида урилган гол жамоалар ўртасидаги дурангни "Пахтакор" фойдасига 2:1 га етказди.\nАммо, шу сўнгги гол "Динамо" клуби ашаддий ишқибозларининг эътирозига сабаб бўлди ва ўйин тугагач, ғазабнок ишқибозларнинг бир неча юз кишилик гуруҳи "Пахтакор" ўйинчиларини стадионига қамаб қўйди.\nЎйинни томоша қилган самарқандликлардан бирининг Озодликка айтишича, ишқибозлар футболчиларга қўшиб шаҳар милицияси ходимларини ҳам тошбўрон қилган ва милиция норозиларни тарқатиш учун сув пуркагични ишга солишга мажбур бўлган.\n- Биз узоқдан кўришга ҳаракат қилдик. Томошабинлар ҳакамлар ва ўйинчилар чиқиш жойига тўпланиб, тўполон кўтарди. Кейин улар тош отишни бошлади. Кейин милиционерлар уларни қайтаришга ҳаракат қилди. Лекин, томошабинлар милиционерларгаям тош отишни бошлади. Кейин ўт ўчирувчи машиналар билан томошабинларга сув сепишни бошлади. Стадионда 10 минг томошабин келган бўлса, шунинг беш минги ўша тўполон бўлган жойда эди, мен ўзим кўрдим,- дейди самарқандлик ишқибоз.\nУнинг айтишича, милиция ходимлари норози футбол ишқибозларига нисбатан куч қўллаганини у кўрмаган, аксинча ИИБ ходимлари норозиларни тезроқ тарқатиб, тошкентлик меҳмонларни соғ-омон стадиондан олиб чиқишга уринган.\nШунга қарамасдан, бу тўполонда бир неча киши жароҳатлангани, маҳаллий фанатлардан ўнга яқини қисқа муддатга Самарқанд шаҳар ИИБга олиб кетилгани ҳақида норасмий маълумотлар бор.\nЖумладан, "Одноклассники" сайти орқали муносабатини йўллаган ишқибозлардан бири ёзган шарҳда: "Тошкент командасига ён босишларидан шу можарони килишди, автобус бир соат жойидан кузгалди , тошбурон килишди, милисаларни, автобусни, охири пожарный келиб сув сепишни бошлади, Мухлисларни важохати жуда ёмон эди ( стадион ёнига Пиво завод жойлашгани хам яхши рол уйнади),... Нечта боллармизни ментлар олиб кетишди...", дейилди.\nСамарқандда бўлган футбол ўйинидан кейинги манзара акс этган яна бир шарҳда эса: "IIB xodimlari bilan esa haqiqiy urush boshlanib ketdi. Odamlar IIB xodimlari va ularning mashinalariga qarata qo'liga ilshgan narsalarni uloqtirishdi. odamlarni esa faqatgina o't o'chirish avtomobillaridan sepilgan suvgina qaytardi. dinamo muxlislari ancha vaqtgacha ko'chada namoyish qildilar. Ko'chalarda mashinalar harakatini to`sib qo'ydilar. IIB hodimlarining o'z ish joyiga qaytayotgan kalonnalarini bemani qiliqlar va haqoratli so'zlar bilan kuzatib qo'ydi", дейилди.\nСамарқанд шаҳар ИИБ ва "Динамо" футбол клуби маъмурияти жароҳатланганлар ва қўлга олинганлар ҳақидаги маълумотларни тасдиқламадилар. Шаҳар Ички ишлар бошқармасининг ўзини таништирмаган мутасаддиси: "Бирпасда тарқатдик ҳаммасини. Ҳеч ким ушлангани йўқ, ғирт ёлғон у информация", деб жавоб берди.\nСамарқанд шаҳар футбол клубининг исмини ошкор қилмаётганимиз расмийси, Озодлик мухбири билан микрофонсиз суҳбатда, 26 апрель кунги ўйиндан кейин бўлган тошбўрон у ўз тажрибасида гувоҳ бўлган илк катта тўполон эканини тан олди.\nУнинг айтишича, бу жанжалга "ҳакамнинг тошкентлик футболчиларга ошкора ён босгани" сабаб бўлган. Озодлик билан микрофонсиз суҳбатда ўйинга қисқагина муносабат билдирган расмий: "Тасаввур қилинг, 5 минут қўшиб берилган, лекин 98 дақиқада гол уриляпти. Энди "Пахтакор"да бу, нима дейсиз!" дея натижадан норозилигига ишорат қилди.\n26 апрель кунги ўйин ҳақида хабар берган расмий манбалар, хусусан, "Пахтакор" жамоаси расмий сайти Егорь Кримец томонидан урилган ғалаба тўпининг вақтини 90+4 деб бермоқда.\nАммо, "Динамо" футбол клуби расмий сайтида сўнгги голнинг урилган вақти 90+6, Stadion.uz сайтидаги хабарда эса 90+8 деб берилди. Кўриниб турибдики, Самарқанд футбол клубини мағлубиятга маҳкум қилган сўнгги голнинг урилган вақти устида жиддийгина баҳс бор.\nЎйинни томоша қилган самарқандлик ишқибоз ҳам Озодлик билан суҳбатда баҳсли тўп 97-дақиқада урилди, деб даъво қилди:\n- Биз ўзимиз кўриб турдикку, "Динамо"нинг мураббийси Равшан ака ҳам ўйиннинг чўзилиб кетганидан норозилигини кўриб турдик. Одамлар ҳакам Марат Исмоиловдан норози бўлди, тўғриси,- деди самарқандлик ишқибоз.\nАйни пайтда ўзбекистонлик спорт шарҳловчилари ва футболни ёритаётган журналистлар Самарқанд ва Тошкент футбол ишқибозлари ўртасидаги муносабатни янада таранглаштирган сўнгги ўйин натижалари устида ижтимоий тармоқлардаги баҳсларини давом эттирмоқда.\nСамарқанд шаҳрида "Динамо" ва "Пахтакор" футбол жамоалари ўртасида ўтган ўйин Олий лига, 6-тури доирасида бўлди. Ўзбек футболини ёритаётган қатор расмий сайтларда берилишича, Олий лига доирасида бу икки жамоа 40 маротаба беллашган. Бу беллашувларнинг 31 тасида "Пахтакор", 4 тасида "Динамо" ғалаба қозонган. Қолган ўйинлар эса дуранг натижа билан якунланган.


“Тасанно — 2019” халқаро миллий таомлар фестивали тез кунларда бўлиб ўтади - Халқ сўзи\n“Тасанно — 2019” халқаро миллий таомлар фестивали тез кунларда бўлиб ўтади\n11:05 23 Сентябр 2019 Маданият\nЮртимизда ўтказилаётган турли халқаро анжуманлар, фестиваллар, санъат ва адабиёт тадбирлари нафақат халқларни ўзаро яқинлаштиради, балки мамлакатимиз имижини оширишга-да хизмат қилади. Ўзбекистон Республикаси Вазирлар Маҳкамаси ҳузуридаги Миллатлараро муносабатлар ва хорижий мамлакатлар билан дўстлик алоқалари қўмитасида “Тасанно-2019” халқаро миллий таомлар фестивали олдидан ўтказилган матбуот анжуманида ҳам бу ҳақда алоҳида эътироф этилди.\nМаълумот ўрнида айтиш жоизки, ушбу халқаро фестивал Қўмита томонидан 2004 йилдан буён ўтказиб келинади. Бу йилги беллашувда юртимиз, қолаверса, Исроил, ХХР, Латвия, Индонезия, Беларусь, Туркманистон, Қозоғистон, Қирғизистон ва бошқа мамлакатлари моҳир ошпазларининг иштироки кутилмоқда. Ғолибларни аниқлашда ҳайъат аъзолигига ўзбекистонлик машҳур ошпазлар — миллий таомлар санъатининг халқаро ва республика танловлари лауреатлари ҳамда халқаро ташкилотлар вакиллари таклиф этилган.\nМатбуот анжуманида ОАВ ходимлари ҳамда ташкилотчилар билан фестивални юқори савияда ўтказиш ва ёритиш юзасидан савол-жавоб ўтказилди, таклифлар билдирилди.\nХалқаро фестивал 24 сентябрь куни “Lotte city Hotel Tashkent Palace” меҳмонхонаси ҳовлисида бўлиб ўтади.


Гулнорани қийнашга ҳеч кимнинг “дух”и етмайди – Ташанов | Qalampir.uz\nЖамият\t20 Май 14:42 59542\nХалқ орасида эса Биринчи Президентнинг тўнғич қизига қамоқхонада алоҳида шароитлар яратилгани хусусида гап-сўзлар мавжуд. QALAMPIR.UZ куни кеча Гулнора Каримова сақланаётган қамоқхонада бўлиб қайтган Ўзбекистон инсон ҳуқуқлари “Эзгулик” жамияти раиси Aбдураҳмон Ташанов билан суҳбатлашиб, Каримованинг аҳволи ва унга яратилган шароитлар ҳақида қизиқди.\n“Мен борган пайтда Гулнора Каримова карантинда экан. Жойларини кўрсатиб, таништиришди. Мен ҳам расмийларга доим гумон билан қарайман. Шунинг учун бошқа маҳбуслар билан ҳам гаплашдим. Бошқа маҳбусларнинг ҳам айтишига қараганда, Гулнора учун алоҳида шароит деган нарса йўқ. Ёки Гулноранинг бошига уриб туриш ҳам йўқ. У алоҳида изоляцияга ҳам олинмаган. Ҳамма маҳбуслар қаторида жазо муддатини ўтаяпти”, дейди Ташанов.\n“Имон Каримова онаси ҳақида қийноққа солинаётгани, у ер дўзахлиги ҳақида шеър ёзибди. Шундан кейин кўплаб халқаро оммавий ахборот воситалари мен билан боғланди. Мен уларга билганимни айтдим: Гулнора Каримованинг озодликдаги ҳаёти олдида у дўзах бўлиши мумкин, албатта. Мен буни рад этмайман. Қамоқхона қанча шароит яратсангиз ҳам барибир қамоқхона. Унга нисбатан алоҳида муносабат мавжуд эмас. Кўча тилида айтадиган бўлсам, уни қийнашга ҳеч кимнинг “дух”и етмайди. Ёки у учун ҳеч ким алоҳида шароит яратиб, алоҳида қозон қайнатиб бераётгани йўқ. Қозон кабоб, ош ҳам қилиб бераётгани йўқ.\nГулнора Каримова Абдураҳмон Ташанов\n20 Октябрь 09:08 29624\n18 Октябрь 17:40 25838\n20 Октябрь 08:58 23335\n18 Октябрь 12:26 18752\n19 Октябрь 13:02 18254


22:08 / 17.07.2019 | Dilfuza Odilova | 1523\nАссалому алайкум! Менинг кўриш қобилиятим пасайиб кетган. Узоқни яхши кўра олмайман. Мен битта видео кўрган эдим. Унда битта арабистонлик шайх сура ва оятларни тиловат қилиб битта бир кишини кўз нурини даволаганди. Қуръон – шифо, дейдилар. Ўзимга ўзим дам солиш билан, ёки ихлос билан ишонч билан суралар ўқиб кўз нуримни тикласам бўладими? Аллоҳни мўжизасидан умид қиламан Бунинг учун қайси сура ва оятларни ўқишим керак?\n– Ва алайкум ассалом! Яхши мутахассисга ҳам учранг.\nПайғамбаримиз соллаллоҳу алайҳи васалламнинг дуолари доимо қабул бўлишини билган баъзи кишилар ўзлари учун у зотдан дуо сўраб турар эдилар. Бунга мисоллар жуда кўп. Саҳобаи киромлар томонидан охират саодати ҳақида дуо сўралгани ҳам маълум ва машҳур.\nУшбу ҳадисни бу фаслга қўшиш ила тавассул жоиз эканлигига ҳужжат келтирилмоқда. Дуони тўғридан-тўғри Аллоҳ таолонинг Ўзига қилавермасдан, орага Пайғамбаримиз соллаллоҳу алайҳи васалламни шафоатчи этган ҳолда дуо қилишга ишора этилмоқда. Шу билан бирга, бировдан дуо сўраб туравермай, инсон ўзи ҳам ихлос билан дуо қилиши кераклигини кўриб турибмиз.\n«Бир одам Усмон ибн Аффон розияллоҳу анҳунинг ҳузурига ҳожати юзасидан кириб, чиқиб юрар эди. Усмон унга илтифот ҳам қилмас, ҳожатини ҳам чиқармас эди. Ҳалиги одам Усмон ибн Ҳанийфга учрашиб, мазкур ҳолат ҳақида шикоят қилди.\nНамоз фақат фарзи\nТишга коронка куйиш\nХомила ва аборт\nДиалез олиб рўза тутиш\nМажбурият юзага келганда ҳомиладор аёлга эркак киши доялик қилиши\nҚовоқ оператсияси 2\nМп3 дискда дам солиш.


Хитой полицияси йирик жиноий тармоқни бартараф этди\n20:19 / 02.04.2017\nХитой полицияси ва махсус хизматлари Гуандун вилоятида ҳаракат қилган 70 га яқин жиноий тўдадан иборат жиноий тармоқни бартараф этди. Умумий ҳисобда 810 киши қўлга олинган. Бу ҳақда Хитой марказий телевидениеси хабар бермоқда.\nМартнинг иккинчи қисмида икки ҳафта давомида ўтган "Бўрон-4" операцияси давомида полиция вилоятдаги 21 та шаҳарда рейд уюштирган. Жиноятчилардан кўплаб миқдорда қурол-аслаҳа мусодара қилган. Операция давомида бир неча йирик жиноятчилар қўлга туширилган.\nОперация давомида фирибгарлик, одамларни ўғирлаш, юлғичлик, давлат ҳокимиятининг маҳаллий идораларига зиён етказиш билан боғлиқ 180 дан кўпроқ жиноят фош қилинган.\nХитой жиноий тармоқ


Президент ишора берди: диний маҳкумлар озодликка чиқадими?\nЎзбекистон президенти Шавкат Мирзиёев яқинда Тошкентда дин арбоблари, жамоат ва давлат идоралари вакиллари билан ўтказилган учрашувда мамлакат учун жуда муҳим бўлган бир масалага тўхталди.\nЛекин негадир на мустақил нашрлар, на шу масала ҳақида ўнлаб йиллардан буён гапириб келаётган инсон ҳуқуқлари фаоллари бунга жиддий эътибор қаратмади. Ҳар ҳолда шу кунгача бу ҳақда ўқимадик.\nГарчи видеоселектор шаклида ўтган мазкур тадбир ҳақида кўп гапирилди. Аммо Мирзиёевнинг дипломатларга хос тарзда айтган гаплари қанчалик муҳим бўлмасин, эътибордан четда қолди, деб дейишга тўла асосимиз бор.\nГап шундаки, президент диний айбловлар билан қамалганларнинг бир қисмини озодликка чиқаришга тайёр эканига ишора берди!\n“Адашган ёшларни тарбиялашимиз, керак бўлса, жазони ўташ жойларига ҳам бориб, улар билан гаплашишимиз лозим. Чин дилдан тавба қилиб, ота-онаси, оиласи бағрига, тўғри йўлга қайтишни ният қилган одамларга амалий ёрдам беришга мен давлат раҳбари сифатида доимо тайёрман”, деди президент Мирзиёев.\nБу жуда муҳим ишора эмасми? Ахир у ерда гап Ўзбекистон қамохоналарида ётган минг-минглаб диний маҳкумлар тақдири ҳақида боряпти-ку?!\nГап айнан улар ҳақида бораётганини президентнинг: “Агар у эътиқодсиз бўлиб, чаласавод бўлиб, хиёнат қилиб, боя айтганимдек, икки томон билан ҳам “ўйин” қиламан, бу давлат кетса, анавилар келиб қолса, улар билан ҳам тил топишаман, деб найранг қиладиган бўлса, билиб қўйинглар, бундай “номер”лар бизга ўтмайди“, деган сўзлари ҳам тасдиқлаб турибди.\nЯъни президент тавба қилганидан сўнг озодликка чиқарилажак маҳкумларни огоҳлантиряпти!\nБундан ташқари, у Ўзбекистонда давлатнинг давлат сифатидаги ролини таъминлашга, керак бўлса, радикал диндорларнинг танобини тортиб қўйишга, бунинг учун қаттиққўл сиёсат юритишга тайёрлигини ҳам билдирди.\n“Ўзбекистонда давлат давлатчилигини қилади, қонун устувор бўлади. Худога шукур, давлат раҳбари сифатида буни таъминлашга менинг кучим ҳам, билимим ва салоҳиятим ҳам албатта етади. Бу ҳақиқатни ҳеч ким, ҳеч қачон эсидан чиқармасин!” деди Мирзиёев.\nШу билан бирга, президент “ашаддий террорчи ва экстремистлар”ни аяб ўтирмаслигини баён этди. Чунки “уларга гап уқтириб, инсофга чақиришнинг ҳеч қандай фойдаси йўқ”, деган қарорга келганини билдирди.\nШавкат Мирзиёев уларга қарши шафқатсиз курашиш борасида дунёнинг зўрлари, хусусан, АҚШ президент Дональд Трамп билан фикри бир жойдан чиқаётганини қистириб ўтганида катта маъно бор.\nУ бундай курашиш учун ана шу зўрлардан “добро” олганига ишора қилмоқда.\nАлбатта, президентнинг нутқида арзимаган сабаблар, туҳматлар билан қамоққа тиқилган диний маҳкумларни оқлаш ёки уларни тўлиқ реабилитация қилиш ҳақида гап бормаяпти.\nУлар барибир айбдор ҳисобланиб қолаверади. Зеро, гап тавба қилганлар ҳақида бормоқда.\nАммо мана шу қадамнинг ўзиёқ некбин кайфиятлар уйғотишга асос бўла олади назаримизда. Биринчи қадам ҳар доим оғир бўлади.\nБалки бу кейинроқ айбсиз қамалганларни реабилитация қилиш йўлида пойдевор бўлиб хизмат қилар?!\nҲуқуқ ҳимоячилари ҳисобига кўра, Ўзбекистонда, ҳукумат томонидан “диний экстремистик ташкилотларга аъзоликда айбланган” 10 минг нафар атрофидаги маҳкумлар бор. Уларинг аксарият кўпчилиги ҳеч қандай зўровонлик ҳаракати содир этишмаган, бироқ номутаносиб тарзда узоқ муддатли жазолар олишган. Халқаро ташкилотлар Ўзбекистон ҳукуматини, “давлат ташкилотлари доирасидан ташқарида” исломни ўрганаётган одамларга нисбатан ортиқча шафқатсизлик қилаётганини қоралаб келади.\ndata-title="Президент ишора берди: диний маҳкумлар озодликка чиқадими?" data-description="Ўзбекистон президенти Шавкат Мирзиёев яқинда Тошкентда дин арбоблари, жамоат ва давлат идоралари вакиллари билан ўтказилган учрашувда мамлакат учун жуда ..." data-image="https://eltuz.com/wp-content/uploads/2017/06/rasm2598.jpg" data-url="https://eltuz.com/kozqarash/200380/" data-services="facebook,odnoklassniki,twitter,telegram" data-counter="ig">\nВояга етмаганларнинг теримга чиқарилаётганига оид янги далиллар\nКеча мажбурий пахта терими жумладан болалар эксплуатацияси авж олган Хоразм вилоятига рейдга чиққан ҳуқуқ ҳимоячилари Елена Урлаева ва Малоҳат ...\n“Алвидо, Жаслиқ!” Сўнгги 16-қисм\n8 май – рус босқинчилари Тошкент остонасида ҳужумга учради\n1865 йилнинг 8 майида замбарак билан қуролланган рус босқинчи отрядлари Тошкент яқинидаги жангларда қўқонлик Алимқул қўшинларининг қақшатқич ҳужумига учраб, ...


“Сиз ҳам мендек севсангиз эди…” - Hidoyat.uz\nАсосий саҳифа Мақолалар “Сиз ҳам мендек севсангиз эди…”\nЧоп этилди Iyul 10, 2020 “Сиз ҳам мендек севсангиз эди…”da fikr bildirishni o'chirish\nҲикоя қилинишича, Лайлининг ишқида мажнун бўлган Қайс Лайлининг ити орқасидан эргашиб юрарди. Бир пайт ит намозхонлар олдидан ўтиб кетди. Лайлига етишиш ниятида юрган Қайс ҳам ит ортидан эргашиб, намозхонлар олдидан кесиб ўтди. Вақт ўтиб, Қайс қайтиб ўтаётганида намозхонлар унга:\n– Эй Қайс, биз намоз ўқиётганимизда олдимиздан бемалол ўтиб кетавердинг,– дейишди.\n– Ҳали намоз ўқиётганмидинглар? Аллоҳга қасамки, кўрмай қолибман. Аслида, агар сизлар ҳам мен Лайлини севганим каби Аллоҳни севганларингда эди, менинг ўтганимни кўрмай қолардинглар, – деди.\nТушликка озарбайжонча хон-кабоб тайёрлаб кўринг


XXI “Ипак йўлида туризм” халқаро сайёҳлик кўргазмаси якунланди - UzTV New York, Inc.\nXXI “Ипак йўлида туризм” халқаро сайёҳлик кўргазмаси якунланди\n10/07/2015 | Filed under: TOURIZM,UZ TV NEWS | Posted by: admin\nАввал хабар берганимиздек, Тошкент шаҳрида 5-7 октябрь кунлари XXI “Ипак йўлида туризм” халқаро сайёҳлик кўргазмаси бўлиб ўтди.\nЗолтан Шомоги, БМТ Жаҳон сайёҳлик ташкилоти ижрочи директори:\n– Ўзбекистон Жаҳон сайёҳлик ташкилотининг энг муҳим ҳамкорларидан. Ўзаро алоқаларимиз изчил ривожланмоқда. 2014 йилда БМТ Жаҳон сайёҳлик ташкилоти Ижроия кенгашининг 99-сессияси Самарқандда ўтказилгани Ўзбекистоннинг улкан сайёҳлик салоҳияти ва халқаро миқёсдаги нуфузи тобора юксалаётгани, ҳамкорлигимиз фаоллашиб бораётганининг яна бир тасдиғи бўлди.\nЎзбекистон Буюк ипак йўлини қайта тиклашнинг асосий ташаббускорларидан биридир. Айни пайтда Буюк ипак йўли машҳур брендга айланди ва бутун Осиё минтақаси, жумладан, Ўзбекистонда туризмни ривожлантиришга хизмат қилмоқда. Мамлакатингизга келаётган сайёҳлар сони тобора ошиб бормоқда. Ўзбекистон ҳудудида 7 мингдан ортиқ тарихий ёдгорлик мавжуд бўлиб, уларнинг аксарияти ЮНЕСКОнинг Бутунжаҳон мероси рўйхатига киритилган. Самарқанд, Бухоро, Хива, Шаҳрисабз, Тошкент, Қўқон, Термиз каби тарихий шаҳарларни кўришга орзумандлар дунёда кўп. Мамлакатингиз тинчлиги ва тараққиёти, хушманзара табиати, халқингизнинг очиқкўнгиллиги саёҳатларни мазмунли ўтказишга асос бўлмоқда.\nТашкилотимиз “Ўзбектуризм” миллий компанияси билан ҳамкорликда кўплаб лойиҳаларни амалга ошириб келаётир. Ўзбекистонда ҳамкорликда ўтказиб келинаётган халқаро сайёҳлик ярмаркалари, анжуманлар ва семинарлар ҳамда анъанавий “Ипак йўлида туризм” Тошкент халқаро сайёҳлик ярмаркаси шулар жумласидандир. Ўзбекистон сайёҳлик салоҳиятини дунёга янада кенгроқ намоён этиш, тарихий ва маданий ёдгорликларни асраб-авайлаш ва тарғиб этишга оид қатор қўшма лойиҳаларни амалга ошириш, мавжудларини янада такомиллаштириш ниятидамиз.\nЙижи Шлука, “Bohema Lazne” компанияси директори (Чехия):\n– Ўзбекистоннинг сайёҳлик салоҳияти жуда юқори. Тошкент, Самарқанд, Бухоро ва Хива каби қадимий шаҳарларингизда бўлиб, бунга ишонч ҳосил қилганман. Чехияда ўзбек халқининг бой маданияти, қадимий тарихи ва бугунги куни билан танишишга қизиқиш катта.\nМазкур ярмаркада бир неча йилдан бери қатнашиб келяпмиз. Ўтган йилдан бери улкан бунёдкорлик ишлари амалга оширилибди, пойтахтингиз янада чирой очиб, ўзгариб кетибди. Меҳмонхоналар кўпайиб, туризм инфратузилмаси ва сервис изчил ривожланмоқда.\nЧехиянинг Карлови Вари шаҳрида жойлашган компаниямиз кўплаб турдаги даволаш муолажалари ва меҳмонхона хизматларини таклиф этиш билан шуғулланади. Мижозларимиз нафақат даволаниш, балки Чехиянинг гўзал масканларини томоша қилиб, мароқли ҳордиқ чиқариш имконига ҳам эга бўлади.\nТошкент халқаро сайёҳлик ярмаркасидаги иштирокимиз ҳар гал самарали бўлади. Ярмаркада Ўзбекистондаги барча вилоятларнинг сайёҳлик салоҳияти билан танишиб, мамлакатингизда туризмнинг жуда кўплаб йўналишлари тараққий этаётганига амин бўлдик. Тадбир доирасида Ўзбекистоннинг қатор сайёҳлик фирма ва компаниялари иштирокида ушбу йўналишда ўзаро ҳамкорлик алоқаларини янада кенгайтириш ва мустаҳкамлаш юзасидан музокара ўтказмоқдамиз.\nЖитендра Жадҳав, “India Tourism” компанияси директори ассистенти (Ҳиндистон):\n– Ўзбекистон билан Ҳиндистон ўртасидаги алоқалар кўплаб соҳалар қатори сайёҳлик йўналишида ҳам изчил ривожланмоқда. Ҳиндистонда Ўзбекистон маданияти ва тарихига қизиқиш катта. Аждодларингизнинг Ҳиндистонда қолдирган улкан ва бебаҳо мероси ўзбек ва ҳинд халқларининг тарихий муштараклигидан далолат беради. Тож Маҳал, Ҳумоюн Мирзо мақбараси каби тарихий обидалар халқларимиз учун бирдек қадрли ва азиз.\nМамлакатингиз иқлими йилнинг исталган пайтида бу ерга саёҳат қилиш имконини беради. Саёҳат дастурлари йўналишининг кенг қамровлилиги ва қизиқарлилиги сайёҳларни ўзига жалб этмоқда.\nЎзбекистоннинг сайёҳлик бозори биз учун ғоят истиқболли. Ярмарка доирасида мамлакатингизнинг кўплаб сайёҳлик фирма ва компаниялари иштирокида ўзаро ҳамкорлик алоқаларини кенгайтириш ва мустаҳкамлаш юзасидан музокара ўтказмоқдамиз, иштирокчиларни Ҳиндистон сайёҳлик салоҳияти билан таништиряпмиз. Тадбир давомида ўзбек миллий халқ ўйинларини томоша қилиб, мумтоз ашулаларни тинглаб, халқингиз ўзининг бетакрор қадриятларини нақадар асраб-авайлашига, юртингиз маданияти боқий ва бардавом эканлигига яна бир бор ишонч ҳосил қилдик.\nИляс Жумев, “Marysyyahat” давлат сайёҳлик компанияси менежери (Туркманистон):\n– Кўҳна тарих, бетакрор маданият ва гўзал анъаналарга эга Ўзбекистон жаҳон сайёҳлик бозорида катта нуфузга эга. Мамлакатингизда туризмни ривожлантириш, хизмат кўрсатиш соҳасини юксалтириш борасида катта ислоҳотлар амалга оширилаётгани ва бу ишларнинг қамрови тобора кенгайиб бораётгани қувонарли.\nМамлакатларимизнинг яқин қўшни ва ҳамкорлиги, транспорт тизими яхши интеграциялашгани комбинациялашган саёҳатлар ташкил қилиш имконини беради. Ўзбекистонга келган сайёҳларнинг Туркманистон, Туркманистонга борганларнинг Ўзбекистон орқали қайтиб кетишини янада ривожлантириш ҳар икки томон учун ҳам фойдали бўлади. Тошкент халқаро сайёҳлик ярмаркасида мамлакатингизнинг туризм соҳасидаги имкониятлари билан яқинроқ танишиш, Ўзбекистон сайёҳлик фирма ва компаниялари билан ўзаро алоқаларни мустаҳкамлашни мақсад қилганмиз.


Пойтахт мактабларида сўнгги қўнғироқ овози жаранглади (фото)\n20:51 / 25.05.2017\nҲар йили 25 май санаси битирувчи ўқувчилар учун ҳаяжонли келади. Чунки айнан мана шу санада улар мактаб билан хайрлашиб, катта ҳаётга қадам босишади. Тўққиз йил давомида устоз-мураббийларидан олган сабоқлари ана шу катта ҳаёт йўлида уларга йўлдош бўлади.\nУшбу санада Ўзбекистондаги барча умумий ўрта таълим мактабларида бўлгани каби Тошкент шаҳрининг Яккасарой туманидаги 160-умумтаълим мактаби ва Чилонзор туманининг 182-умумтаълим мактабларида ҳам ўқув йили якунига бағишланган "Хайр, мактаб! Салом, коллеж!" номли тадбир ўтказилди. Ушбу тантанага ота-оналар, педагоглар, маҳалла фаоллари таклиф этилди.\nТадбирга сўзга чиққанлар сўнгги вақтларда мамлакатнинг таълим соҳасидаги янгиликлар, олиб борилаётган ишлар ва истиқболдаги вазифалар ҳақида сўз юритишди. Илм-фан сирларини эгаллаб, Ўзбекистон равнақига ҳисса қўшиш ҳар бир инсоннинг шарафли вазифаси эканлиги таъкидланди. Йил давомида турли ижодий ва маърифий танловлар, билимлар беллашувларида, спорт мусобақаларида фаол қатнашган ўқувчиларга фахрий ёрлиқ ва эсдалик совғалари топширилди.\nТошкент Чилонзор Яккасарой


17 декабрь куни Ўзбекистонда қандай об-ҳаво кутиляпти? » Ўзбекистон янгиликлари – Zamin.uz\n17 декабрь куни Ўзбекистонда қандай об-ҳаво кутиляпти?\n16 декабрь 2019, 12:35\nҚорақалпоғистон Республикаси ва Хоразм вилоятида ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 5-10 даража совуқ, кундузи 3-8 даража илиқ бўлади.\nБухоро ва Навоий вилоятида ҳаво ўзгариб туради, ёғингарчилик кутилмайди. Баъзи жойларда туман тушиши мумкин. Шамол шарқдан 7-12 м/с тезликда эсади. Ҳарорат кечаси 2 даража совуқ - 3 даража илиқ, кундузи 5-10 даража илиқ бўлади.\nТошкент, Жиззах, Сирдарё, Самарқанд вилоятларида ҳаво ўзгариб туради, ёғингарчилик кутилмайди. Баъзи жойларда туман тушиши мумкин. Шамол шарқдан 7-12 м/с тезликда эсади. Ҳарорат кечаси 2 даража совуқ - 3 даража илиқ, кундузи 8-13 даража илиқ бўлади.\nҚашқадарё ва Сурхондарё вилоятида ҳаво ўзгариб туради, ёғингарчилик кутилмайди. Баъзи жойларда туман тушиши мумкин. Шамол шарқдан 7-12 м/с тезликда эсади. Ҳарорат кечаси 0-5 даража, кундузи 10-15 даража илиқ бўлади.\nАндижон, Наманган, Фарғона вилоятларида ҳаво ўзгариб туради, ёғингарчилик кутилмайди. Баъзи жойларда туман тушиши мумкин. Шамол шарқдан 5-10 м/с тезликда эсади. Ҳарорат кечаси 0-5 даража совуқ, кундузи 3-8 даража илиқ бўлади.\nРеспубликанинг тоғли ҳудудларида ҳаво ўзгариб туради, ёғингарчилик кутилмайди. Баъзи жойларда туман тушиши мумкин. Шамол шарқдан 7-12 м/с тезликда эсади. Ҳарорат кечаси 3-8 даража совуқ, кундузи 3 даража совуқ - 2 даража илиқ бўлади.\nЯнгиликлар » Ўзбекистон » 17 декабрь куни Ўзбекистонда қандай об-ҳаво кутиляпти?\n18:12 4 декабрь куни Ўзбекистонда қандай об-ҳаво кутиляпти?


«Компания ходимларидан бири вафот этди. Олинган иш ҳақи ва фойдаланилмаган таътил учун компенсация суммаси анча миқдорни ташкил этди. Бухгалтерия ушбу суммани вафот этган ходимнинг бевасига берди. Бироқ кейинги куни вафот этган ходимнинг отаси келиб уларни судга беришини айтиб пўписа қилди.\nҲақиқатан ҳам, вафот этган ходимнинг иш ҳақини кимга бериш лозимлигини тўғри белгилаш муҳимдир. Акс ҳолда низолар юзага келиши ва судда муҳокама қилишгача етиб бориши мумкин.\nМКнинг 162-моддасига мувофиқ ходим вафот этган кунга қадар олинмаган иш ҳақи унинг оила аъзоларига, шунингдек меҳнатга қобилиятсизлиги туфайли вафот этган шахснинг қарамоғида бўлган шахсларга берилади.\nОила кодексининг 5-моддасига мувофиқ қуйидагилар оила аъзолари жумласига киритилади: эр-хотин, ота-она, болалари (фарзандликка олинганлар ва фарзандликка олганлар). Дарвоқе фуқаролик ҳолати далолатномаларини ёзиш (ФҲДЁ) органларида никоҳи рўйхатдан ўтказилганлар эр-хотин ҳисобланади. Тегишли равишда, диний расм-русумларга биноан тузилган никоҳдаги турмуш ўртоғи вафот этган ходимнинг иш ҳақини олишга ҳақли бўлмайди .\nШунингдек никоҳ расман бекор қилинган ҳолатда собиқ турмуш ўртоғи, ҳатто вафот этган кунгача бирга яшаган тақдирда ҳам вафот этган ходимнинг иш ҳақини олишга ҳақли бўлмайди.\nМеҳнатга қобилиятсиз шахсни мерос қолдирувчининг қарамоғида бўлган деб топиш учун бундай шахс мерос қолдирувчининг тўлиқ таъминотида бўлганлиги ёки ундан олиб турилган моддий ёрдам унинг ҳаёт кечириши учун асосий ва доимий манба бўлганлиги факти аниқланиши лозим. Мерос қолдирувчининг қарамоғида бўлганлик факти фуқароларнинг ўзини ўзи бошқариш органи, иш (хизмат) жойи маъмурияти, ижтимоий таъминот бўлими томонидан берилган ҳужжатлар, шунингдек гувоҳларнинг кўрсатувлари билан тасдиқланиши мумкин .\nВафот этган ходимнинг иш ҳақини олишга бўлган ҳуқуқ устунлиги\nМеҳнат кодексида иш ҳақини олишга ким (вафот этган ходимнинг турмуш ўртоғи ёки унинг ота-онаси) устувор ҳуқуққа эга бўлиши қайд этилмаган. Шу боис иш берувчига биринчи бўлиб мурожаат қилган ва зарур ҳужжатларни тақдим этган оила аъзосига ёки қарамоғидаги шахсга ходимнинг иш ҳақини бериш мумкин деб ҳисоблаймиз.\nВафот этган ходимнинг иш ҳақини беришни сўраб мурожаат қилган шахсдан талаб этиладиган ҳужжатлар рўйхати қонун ҳужжатларида қайд этилмаган. Қоидага кўра, қуйидаги ҳужжатлар тақдим этилади:\nвафот этган ходимнинг иш ҳақини олиш учун ёзма шаклдаги ариза;\nпаспорт ёки олувчининг шахсини тасдиқловчи бошқа ҳужжат;\nходимнинг вафот этганлиги тўғрисидаги гувоҳнома;\nвафот этган ходим билан қариндошлигини ёки унинг қарамоғида эканлигини тасдиқловчи ҳужжат (туғилганлик тўғрисидаги гувоҳнома, никоҳ тузилганлиги тўғрисидаги гувоҳнома ва бошқалар).\nКўриб чиқилаётган вазиятда турмуш ўртоғи биринчи бўлиб иш ҳақини беришларини сўраб мурожаат қилган ва зарур ҳужжатларни тақдим этган бўлса хавотирланишга ҳожат йўқ. Сиз унга вафот этган турмуш ўртоғининг иш ҳақини бериб, қонунни бузмагансиз. Иш ҳақини олишга бўлган ҳуқуқини тақдим этган бошқа қариндошларига иш ҳақи берилганлиги тўғрисидаги маълумотномани тақдим этишингиз мумкин.\nВафот этган ходим билан никоҳда бўлганлиги далили шубҳа уйғотганда\nХодим вафот этганидан кейин унинг иш ҳақини олиш учун ўзини турмуш ўртоғи деб таништирган аёл мурожаат қилган ҳамда паспортидаги никоҳ тўғрисидаги қайдни кўрсатди. Бироқ ҳамкасблари, шу жумладан раҳбарлар ҳам ходим аллақачон никоҳдан ажрашган деб билардилар.\nУшбу ҳолатда никоҳ масаласига ойдинлик киритиш учун иш берувчи никоҳ рўйхатдан ўтказилган (паспортдаги қайд бўйича) ФҲДЁ бўлимига тегишли сўров тақдим этиши мақсадга мувофиқ бўлади. Бундай чора вафот этган қариндошининг иш ҳақини олиш учун мурожаат қилган бошқа оила аъзолари эътироз билдириши мумкин бўлган ҳолатларнинг олдини олишга имкон беради.\nИш ҳақини бир нечта қариндошлар ўртасида тақсимлаш мумкин?\nИш ҳақини олиш учун бир вақтнинг ўзида бир неча оила аъзолари ва қарамоғидаги шахслар мурожаат қилган бўлса ёки сиз бошқа оила аъзолари томонидан эътироз билдирилишидан хавотирланиб пулларни битта қариндошига беришни хоҳламаётган бўлсангиз, бир нечта вариантдан фойдаланиш мумкин:\n1) қолганларнинг олдиндан ёзма розилигини олган ҳолда иш ҳақини оиланинг бир аъзосига бериш (пластик картасига ўтказиш – олувчида у мавжуд бўлган тақдирда);\n2) оиланинг бир аъзосига пулларни бериш учун оила аъзоларининг ёзма розилиги мавжуд бўлмаганда, иш ҳақини улар ўртасида тенг баравар тақсимлаш;\n3) оила аъзолари ўртасида низо юзага келиб, улар на биринчи ва на иккинчи вариантга рози бўлмасалар, у ҳолда иш ҳақи нотариусдан меросга бўлган ҳуқуқ тўғрисидаги гувоҳномани ёки меросхўр деб эътироф этиш тўғрисидаги қонуний кучга кирган суд қарорини тақдим этган оила аъзосига берилади .\nИш ҳақи берилганлиги далили қайд этилиши шарт: олувчидан (олувчилардан) пулларни олганлиги тўғрисида имзо чекишини талаб қилинг, имзо чекишни рад этган тақдирда ташкилотнинг бошқа ходимлари гувоҳлигида бу ҳақда далолатнома тузинг.\nФойдаланилмаган таътил учун компенсация тўлаш лозимми?\nҲа, тўлаш лозим, лекин бу ҳақда МКда қайд этилмаган.\nФойдаланилмаган таътил учун компенсация меҳнат шартномаси бекор қилинган ҳолларда тўланади . Ходимнинг вафот этганлиги ҳолати эса МКнинг 106-моддаси 5-бандида назарда тутилган томонларнинг ихтиёрига боғлиқ бўлмаган ҳолатлар бўйича меҳнат шартномасини бекор қилиш учун асослардан бири ҳисобланади. Иш берувчи ходимнинг вафот этганлиги муносабати билан меҳнат шартномасини бекор қилишда фойдаланилмаган барча йиллик асосий ва қўшимча таътиллар учун компенсация ҳисоблаши шарт.\nХодим ишланмаган йил учун таътилдан фойдаланган бўлсачи? Ушбу ҳолатда вафот этган ходимнинг иш ҳақидан ушлаб қолинади\nИшдан бўшатишда таътил пулларини ушлаб қолмаслик учун асослар (ходим таътил олиб бўлган йил тугагунига қадар ишдан бўшатилган бўлса) МКнинг 164-моддаси 2-қисми 4-бандида санаб ўтилган. МКнинг 106-моддаси 5-бандида бу ҳақда айтилмаган. Бинобарин, ходимнинг вафот этганлиги муносабати билан меҳнат шартномасини бекор қилишда умумий қоидага кўра, бундай ушланмалар амалга оширилади.\nБироқ, ишдан бўшатиш учун муҳим асосни (ходим вафот этганлигини) ҳисобга олган ҳолда, иш берувчи ўз ихтиёрига кўра таътил пулларини ушлаб қолмаслик ҳақида қарор қабул қилиши мумкин. Қоидага кўра, бундай ҳаракатларни хусусий ташкилотларгина амалга ошира оладилар.\n«Норма» компанияси меҳнат ҳуқуқи бўйича эксперти.


19:50 / 10.09.2019 1688 pdf Ўқиш режими + -\nИслом бирор нарсани ҳаром деб эълон қилса, унга боғлиқ бўлган, унга олиб борувчи нарсаларнинг барча кўринишларини ҳаром деб эълон қилади. Масалан маст қилувчи ичимликни ози ҳам, кўпи ҳам ҳаром, уни тайёрлаш, олиб келиш, сотиш, умуман маст қилувчи ичимликка алоқадор барча ишлар ва кўринишлар ҳаром. Ёки масалан рибонинг ҳам барча кўринишлари, унга олиб борувчи йўлларнинг ҳаммаси ҳаромдир.\nБиз бу ўринда зинога олиб борувчи йўлларнинг барчаси ҳаром эканлигини баён қилишга, уларни имкон борича санаб ўтишга ҳаракат қиламиз, улар:\nЎз динини билмаслик ва унга амал қилмаслик.\nНомаҳрамлардан кўзни тиймаслик.\nНомаҳрамлар билан холи қолиш. Фаҳш нарсаларни - телевидиние, интернет ва бошқа воситалар орқали кўриш, фаҳшга доир адабиётларни ўқиш.\nЎзини чиройли қилиб кўрсатиш. Беодоб эркак ва аёллар билан дўстлашиш ва фаҳш мавжуд жойларга бориш. Имконияти бўла туриб уйланмай ёки узатилмай юриш. Эр аёлини, аёл эрини рашк қилмаслиги. Ушбу санаб ўтилган нарсалар ҳақида бирма-бир сўз юритишдан олдин жинсий яқинликнинг даражалари ҳақида баҳс қилсак.\nЖинсий муносабатнинг тўрт даражаси\nИслом олимларидан бўлган доктор Аҳмад Сакр ўзининг «Исломда никоҳ ва оилавий ҳаёт» китобида ҳалол ёки ҳаром бўлишидан қатъий назар жинсий муносабатнинг тўрт даражасини санаб ўтганлар. Ушбу даражалар зино ва унга олиб борувчи йўлларнинг барча кўринишларини ўз ичига олган. Улар қуйидагилар:\nЖинсий муносабатнинг тўртинчи даражаси\nУшбу турдаги жинсий муносабатларда инсон жинсий алоқага доир нарсаларни кўради, эшитади ёки ҳис қилади. Биологик аъзолар эса бу нарсаларга ўзига хос жавоб беради. Бош миянинг остида жойлашган гипофиз жинсий гармонлар ажратиб чиқаради ва гармонлар бутун танага тарқаган ҳолда кўриш, эшитиш, ҳис қилиш натижасида юзага келган импульсларга ўзига хос таъсир ўтказади. Ушбу даражадаги жинсий муносабатлар ҳалол йўл билан бўлса ҳалол, ҳаром йўл билан бўлса ҳаром бўлади. Аммо бир нарса аниқки, ушбу даражадаги жинсий алоқага киришган киши кейинги, яъни учинчи даражадаги жинсий алоқага ўтиб кетиши мумкин.\nЖинсий яқинликнинг учинчи даражаси\nУшбу турдаги жинсий алоқаларда ўзаро тегиниш, қучоқлаш ва ўпишдан нарига ўтилмайди. Турли хил рақсларни ҳам шу даражага киритилса тўғри бўлади. Ушбу даражадаги жинсий алоқалар ҳам ҳалол йўл билан бўлса ҳалол, ҳаром йўл билан бўлса ҳаром бўлади. Инсон учинчи даражадаги жинсий алоқаларга киришса, иккинчи даражадаги жинсий алоқаларга киришишдан ўзини тутиб туриши жуда мушкул бўлади.\nЖинсий яқинликнинг иккинчи даражаси\nУшбу турдаги жинсий алоқалар жинсий қўшилишдан бошқа барча ҳаракатларни ўз ичига олади. Ушбу даражадаги жинсий алоқалар ҳам ҳалол йўл билан бўлса ҳалол, ҳаром йўл билан бўлса ҳаром бўлади. Инсон иккинчи даражадаги жинсий алоқаларга киришса, биринчи даражадаги жинсий алоқаларга киришишдан ўзини тутиб туриши деярли мумкин бўлмай қолади.\nЖинсий яқинликнинг биринчи даражаси\nУшбу турдаги жинсий алоқа бу жинсий қўшилишдир. Бунда инсон жинсий алоқага бутунлай киришган ҳисобланади. Ушбу даражадаги жинсий алоқа ҳам ҳалол йўл билан бўлса ҳалол, ҳаром йўл билан бўлса ҳаром бўлади.\nИсломда ушбу тўрт даражанинг энг енгилига, яъни тўртинчи даражага ҳам ҳаром йўл ила киришиш ҳаром қилинган. Мусулмон эркак ёки аёл фаҳш бўлган суратлар, фильмларни кўриши, турли фаҳш воқеаларни эшитиши ва ўқиши, фаҳш мусиқа ва қўшиқларни тинглаши мутлақо ҳаромдир. Шунингдек учинчи даражага кирувчи муносабатларга ҳам ҳаром йўл ила киришиш ҳаром қилинган. Мусулмон эркак ва аёл фаҳш бор йиғинлардан, рақслардан узоқда бўлиши, фаҳшга берилган инсонларни ўзидан четлатиши шартдир. Инсон бу даражаларга қанчалик кириб борар экан ўзини тўхтатиб олиши шунчалик қийин бўлади.\nАллоҳ таоло бежизга: «Ва зинога яқинлашманглар. Албатта, у фоҳиша иш ва ёмон йўлдир» деб айтмаган (Исро сураси, 32-оят).\nОятда Аллоҳ зино қилмасликка эмас, зинога яқинлашмасликка буюрган. Зинога яқинлашиш ҳаром, унга яқинлашгач ундан қутилишга Аллоҳнинг ёрдами ва катта иродали куч керак бўлади.\nАфзал Аброр таржимаси.\nФазлиддин 07:50 / 12.09.2019\nАссалому алейкум Узим билганим камакан малумотимни янаям мукаммал тулдириб олдим\n16:10 / 10.09.2019 840\n07:10 / 11.09.2019 350\n1212 09:05 / 01.11.2018\nЯқин ўн йилларда содир бўлган бу воқеани ўз қулоғи билан эшитган муҳтарам устозларимиздан бирининг айтганлари менга шунчалик таъсирли бўлдики, ҳамон барча давоми...\n3154 14:00 / 17 январь\nАллоҳ таоло Қуръони каримда шундай марҳамат қилади.... Ким Аллоҳга таваккал қилса, бас, унга У зотнинг Ўзи кифоядир. Албатта, Аллоҳ Ўз ишини етказувчидир. Ҳақиқатан, давоми...\n505 15:30 / 08.06.2019\nИмом Аҳмад ибн Ҳанбал, Баззор, Ибн Абу Осим ва Табароний раҳматуллоҳи алайҳлар Муъжамул кабирrdquo ва Муъжамул авсатrdquo, Муснадrdquo китобларда Рувайфиъ ибн Собит давоми...\n2066 20:10 / 07.03.2019


Humo Air учун ривожланиш стратегияси ишлаб чиқилади » Muzlik.uz - O‘zbekiston yangiliklari\nHumo Air учун ривожланиш стратегияси ишлаб чиқилади\nЎзбекистон Вазирлар Маҳкамаси янги Humo Air авиакомпанияни ташкил этиш бўйича топшириқлар берди. Бу ҳақда ҳукуматнинг тегишли қарорида баён этилган. 2018 йили ноябрда президент Шавкат Мирзиёев авиация соҳасини ислоҳ этишни кўзда тутувчи фармонни имзолаганди. Ҳужжатга мувофиқ, «Махсус авиация ишлари авиакомпанияси» ДУК негизида Uzbekistan Helicopters компанияси ташкил этилган. ДУК балансида «Ан-2» русумли ҳаво кемалари, авиация мулки ва бошқа мол-мулклар мавжуд. Янги қарорга мувофиқ, Humo Air МЧЖ «Махсус авиация ишлари авиакомпанияси» ДУК мулки негизида Давлат активларини бошқариш агентлиги муассислигида қайта ташкил этилади. Ҳужжатга биноан, янги ташкил этиладиган авиакомпанияга «Ан-2» русумли 43та самолёт ва бошқа мулклар ўтказиб берилади. "Газета.uz"да реклама Кейинги икки ойда Humo Air компаниясининг бизнес-модели, уч ойда эса компанияни ривожлантириш стратегияси ишлаб чиқилади. Унинг авиапарки янги ҳаво кемаларини сотиб олиш ҳисобига бойитилиши режалаштирилган. Ҳужжат билан компания иш фаолияти бўйича аниқ муддат белгиланмаган. Абдулла Арипов жорий йилда янги Humo Air авиакомпанияси ташкил этилишини 18 январь куни эълон қилганди.\nҚаршида олий ҳарбий авиация билим юрти очилди\nМиллий авиакомпания ЕИга қатнаш учун EASA рухсатномасини олди


8 ёшли Нодирбек - шахмат бўйича жаҳон чемпиони\nЎзбекистонлик Нодирбек Абдусатторов 8 ёшгача бўлган шахматчилар орасида жаҳон чемпионига айланди.\nМазкур чемпионат шу йилнинг 7 ноябридан 19 ноябригача Словениянинг Марибор шаҳрида ўтказилди.\nУнда тошкентлик Нодирбек эҳтимолий 11 очкодан 10 очко жамғариб, тенгдошлари орасида биринчиликни қўлга киритди.\nАбдусатторов ўтган йили етти ёшгача бўлган болалар орасида Ҳиндистон пойтахти Деҳлида ўтказилган Осиё чемпионатида ҳам ғолибликни қўлга киритганди.\nШахмат бўйича бу галги жаҳон чемпионатида Ўзбекистон шаънини 13 нафар ёш шахматчи ҳимоя қилди.\nХалқаро шахмат федерацияси томонидан уюштирилган мазкур мусобақада бутун дунёдан жами 1,5 минг нафар иқтидорли ёш шахматчи иштирок этган.


PressReader - Qishloq Hayoti (Village Life): 2017-09-30 - РУС ПРАВОСЛАВ ЧЕРКОВИНИНГ МОСКВА ПАТРИАРХАТИ ДЕЛЕГАЦИЯСИ УЧРАШУВЛАРИ\nQishloq Hayoti (Village Life) - 2017-09-30 - Первая Страница - Улуғбек ШОНАЗАРОВ, ЎзА мухбири.\nМамлакатимизда виждон эркинлиги ҳар жиҳатдан таъминланган. Жумладан, Конституциямизда ҳар бир инсоннинг ўзи хоҳлаган динга эътиқод қилиш ёки ҳеч қайси динга эътиқод қилмаслик ҳуқуқи мустаҳкамлаб қўйилган. Ўзбекистон Республикасининг “Виждон эркинлиги ва диний ташкилотлар тўғрисида”ги қонуни турли конфессия вакиллари ўз диний амалларини эмин-эркин адо этишларининг ҳуқуқий асоси бўлиб хизмат қилмоқда.\nДелегация аъзолари ташрифни пойтахтимиздаги Свято-Троицкий Никольский аёллар монастирини зиёрат қилишдан бошлади. Христиан динига эътиқод қилувчи юртдошларимиз учун яратилган шароитлар мисолида Ўзбекистонда бағрикенглик, диний ва миллатлараро тотувликни таъминлашга доир инсонпарвар сиёсат, жамиятдаги барқарорликка гувоҳ бўлди.\nШундан сўнг Ўзбекистон Республикаси Вазирлар Маҳкамаси ҳузуридаги Дин ишлари бўйича қўмита ҳамда Мусулмонлар идораси раҳбарлари билан учрашув бўлиб ўтди.\nЎзбекистон Республикаси Вазирлар Маҳкамаси ҳузуридаги Дин ишлари бўйича қўмита раиси О.Юсупов, Мусулмонлар идораси раиси, муфтий У.Алимов Президентимиз раҳнамолигида мамлакатимизда миллатлараро тотувлик, диний бағрикенгликни мустаҳкамлаш йўлида амалга оширилаётган эзгу ташаббуслар ҳақида сўзлаб берди. Хусусан, Тошкентда Ислом цивилизацияси маркази, Самарқандда Имом Бухорий халқаро илмий-тадқиқот маркази барпо этилаётгани соф ислом маърифатини тадқиқ қилиш, экстремизм ва диний мутаассибликка қарши курашиш йўлида муҳим ўрин тутиши қайд этилди.\n– Ушбу заминда азал- дан кўплаб миллат ва элатлар тинч-тотув, ўзаро аҳил-иноқ яшаб келган, – деди Москва ва Бутун Рус Патриархи Кирилл. – Бугун ҳам Ўзбекистонда диний бағрикенгликнинг юксак анъаналари қарор топган. Барча дин вакиллари давлат томонидан тенг қўллаб-қувватланаётгани, хусусан, христианлар учун эркин эътиқодий муҳит яратилгани бунинг ёрқин ифодасидир.\nУчрашувда 2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегияси доирасида миллатлараро тотувлик ва диний бағрикенгликни мустаҳкамлаш бўйича изчил ишлар амалга оширилаётгани таъкидланди.\nДелегация аъзолари ташриф давомида Самарқанд ва Бухоро вилоятларида ҳам бўлади. Тошкент епархиясининг 145 йиллиги муносабати билан пойтахтимиздаги “Туркистон” саройида ташкил этиладиган тантанали тадбирда иштирок этади. Москва ва Бутун Рус Патриархи Кирилл бошчилигидаги Рус православ черковининг Москва Патриархати делегацияси 29 сентябрь куни Ўзбекистонга ташриф буюрди.


ТАРСАКИ - blog.xabar.uz\nФарзандлар оқибати, оналарга беэътиборлик\nУйда қурилиш кетаяпти. Ёзнинг одамни кўйдирар даражадаги иссиғи. Тушликдан сўнг ҳашарчилар 2-3 соат дам олиб кун бироз салқинлашса қайтишларини айтиб тарқалишди. Мен ҳам деразалари кўчага қаратиб солинган кенг хонали уйда, кондиционер роҳатида бироз ухлашга чўзилдим.\nЭндигина кўзим илинган экан... Дераза ортидан, кўчадан ёш болага ўхшаб йиғлаган овоз ва йигит кишининг минғирлаганча ниманидир тушунтираётгани қулоғимга чалинди. Бироз жаҳлим чиқса ҳам ташқарида нима бўлаётгани билан қизиқдим. Пардани суриб қарасам, дереза ортида уйма-уй юриб пенсия ва ижтимоий нафақаларни тарқатадиган ҳамда коммунал тўловларни қабул қиладиган сайёр касса, яъни “Дамас”. Рулда банкда ишлайдиган таниш дўстим, Бахтиёр. Ёнида битта қиз, шериги шекилли икковиям бир хил кийиниб олган. Машинанинг ён эшиги очилган ва ҳайдовчи ортидаги ўриндиқда қишлоқнинг нариги чеккасида яшайдиган Ойсулув момо икки кўзи ёшга тўла ҳолда ўтирибди.\nДеразани очиб, нима гаплигига қизиқдим. Аммо қизиқишим мен учун яхшигина тарсаки каби бўлишини билганимда деразани очмай қуя қолардим. Ошнам “менга қара жўра, бир маза қилиб сув билан меҳмон қилсангчи”, деди кулимсираб. Уйга кириб 3 литрли шиша банкада доим турадиган совуқ чойни битта пиёла билан олиб чиқдим. Аввал ошнам, кейин ҳалиги қиз чойдан ҳузур қилишди. Момога таклиф қилгандим, бошини сарак-сарак қилиб қўйди.\n- Момо, тушунсангизчи, мендаги рўйхатда сизни фамилиянгиз йўқ, келинингиз ва ўғлингиздан сўранг, нима учун сизга нафақа берилмаётганлигини билмайман. Ахир мен ёнимдан тўламайманку, - деди ошнам кўйиб-пишиб момога ўгирилган ҳолда. Ҳали эшитганим минғирлаш муаллифи кимлигини тушундим. – Сен ҳам тушунтирсангчи деб тинимсиз ёзув-чизув қилиб турган қизга уқрайди. Қиз эса пинагиниям бузмади, ҳатто на ошнамга, на менга ва на момога қарамади ҳам.\n- Энди мен нима қиламан, нимани ҳисобига яшайман, келиним ҳам шаҳарга кетиб қолган. Ўғлим четга кетганига 1 йилдан ошди, яна қўни-қўшнилардан қарз оламанми, - деб ҳўнграшга тушди момо. Гарчи унинг муаммолари ошнамга беш қўлдек аён бўлса ҳам, худди бу гаплардан бехабардек, “йўғей, наҳотки” деб тураверди.\n- Майли хафа бўлманг, келинг яхшиси мен машинада сизни уйингизга обориб қўяман, шу иссиқда қийналиб юрасизми, биз қайтиб келамиз, кейинги маҳаллада яна ишимиз бор, - ошнам тасалли оҳангида гапирди. Банкадаги совуқ чойни менга узатаркан, “қачон энди бир ош-пош қиламиз” деб машина эшигини қарсиллатиб ёпди. Машина ўрнидан қўзғалаётганда қиз бошини кўтариб қаради. Унинг ҳам икки кўзи жиққа ёш экан...\nМомога ичим ачишиб, ошнамни қандайдир айбдор эканлигини ҳаёл суриб турсам, деразадан 3-4 қадамча нарида турган Шерзодни (қўшнининг 15 яшар ўғли) овози келди. Мен уни пайқамабман ҳам...\n- Ҳе ўша сени... Иплослар, шунчаликкаям борадими одам дегани, ака, мана сиз олий маълумотли, кўпни кўрган ўқитувчи одамсиз, нима ҳозир шунақа тарбия берилаяптими?! – деб жаҳл ва қизарган ҳолда олдимга келди.\n- Ҳа нима гап, Бахтиёрни сўкаяпсанми, у ўз ишини қилаяпти, саал ўзингни босиб ол, уялмайсанми, - дедим нима гаплигига тушунмасам ҳам.\n- Эййй, ака ошнангизни эмас, Ойсулув момони ўғли ва қизини айтаяпман. Мана сиз пойтахтда юрасизда, қишлоқда баъзан нима гаплар бўлишини билмай қоласиз. Дадангиз шунча йил “калхуз”да кассир бўлган экан, сўрангчи, ҳозирги ҳолатга дуч келганмикан.\nШерзодни жаҳли чиққанича бор экан. Момони ўғли чет элга кетиб устачилик қилиб юришидан хабарим бор эди, аммо келини эри билан келишиб туманимиз марказидаги янги қурилган уйлардан бирини узоқ муддатга кредитга олгани ва тўловларга момони нафақасиниям ўзига билдирмай, ими-жимида қўшиб юборгани, шунинг учун 3 ойдан бери бечора момо қўни-қўшнилардан қарз олиб яшаётганини гапирди. Буни устига келини ҳам неваралари билан 6 ой аввал ўша уйга кўчиб ўтиб, умуман хабар олмай қўйганмиш.\n- Буниси ҳали ҳолва ака, ўғли қайтиб келса момони ҳовлисини сотиб, ўзини қариялар уйига топшириб, бутунлай шаҳарга кўчармиш, келини қўни-қўшниларга айтиб юрганмиш, бунисига нима дейсиз?!\nЮқоридаги айтган тарсакини Шерзод туширди десам ҳам бўлади. Наҳотки, наҳотки одам шунчаликка борсая, мендан икки синф катта бўлсада, ёшликда бир маҳаллада ўсган (исмини ёзишгаям қўлим бормайди), буни устига бундай характерга умуман эга бўлмаган йигит шу ишларга қўйиб бераятгани, одамга шапалоқ эмас, мушт туширгандай бўлди...\n3.17 / 23\n4.36 / 1\n4 Абдумалик Носиров 26/04/2018\n2 Давронбек Тожиалиев 26/04/2018\n3 Адҳам Отажонов 28/04/2018\n3 Олимжон Солижон ўғли 30/04/2018\n2 Расул Кушербаев 07/05/2018\n3.5 Шерзод Шерматов 16/05/2018\n3.5 Саид-Абдулазиз Юсупов 17/05/2018\n3 Тўлқин Юсупов 19/05/2018\n3 Мақсуд Саломов 19/05/2018\n3 Умид Гафуров 20/05/2018\n3 Иноят Садикова 20/05/2018\n3 Шунқор Чориев 20/05/2018\n4 Беҳзод Қобулов 20/05/2018\n3 Мансур Тангишов 21/05/2018\n3.5 Ботиржон Шерматов 21/05/2018\n0 та фикр


21 ноябр 2019, Тошкент вақти: 23:14\nМигрантлар оқими украин ишчилари ҳисобига камайди\nРоссия Халқ хўжалиги ва давлат хизмати академиясининг (РАНХиГС) Ижтимоий таҳлил ва прогноз институтига кўра, шу йилнинг январ-март ойи давомида Россияга 122 минг муҳожирлар борган.\nУмумий статистика маълумотларига биноан, 2016 йилда Россия Федерациясига 4,706 миллион муҳожир кирган, 4,444 миллиони эса чиқиб кетган.\nЭкспертлар жорий йилнинг январ-март ойларида мамлакатга келаётган украиналик мигрантлар сони 40 фоизга камайганини таъкидламоқда. 2017 йилнинг 11 июнида Европа Иттифоқи Украина гражданлари учун виза режимини бекор қилди ва кўплаб украиналиклар иш излаб Европага йўл олди.\nБироқ, мутахассислар Марказий Осиё давлатларидан бўлган миграция оқими ҳам камайганини қайд этмоқда.\nМисол учун, 2011-13 йилларда Россиянинг асосий миграция “донори” бўлган Ўзбекистон ҳозир 5 ўринга тушиб қолган.\nОзодлик суҳбатлашган Россиядаги Муҳожир меҳнаткашлар касаба уюшмаси раиси Ринат Каримов Марказий Осиёдан миграция оқимининг кўпайиши-камайиши вақтинчалик ҳолат эканини таъкидлади.\n- Менимча, Ўзбекистоннинг ўзида бўлаётган ўзгаришлар одамларда қандайдир ишонч ва умидларни юзага келтирди. Бундан ташқари, Россиянинг ўзида миграция тартиби мураккаблашди. Энг асосийси эса – Украина ва Европа ўртасида чегаралар очилиши Россияга бўлган мигрантлар оқимини кескин камайишига олиб келди. Ҳар ҳолда, муҳожирлар сонига оид ҳисоб-китобни йил охирида олиб бориш мақсадга мувофиқроқ, деди Ринат Каримов.\n“Қатиққўл” миграция сиёсати натижа бермоқда\nРоссия ҳукумати олиб бораётган қаттиққўл миграция сиёсати туфайли мегаполисларда меҳнат муҳожирлари сони кескин камайгани ҳам кузатилмоқда.\nОзодлик Россия ҳукумати мигрантлар сонини камайтиришга қаратилган махсус чора-тадбирларни қўллаётгани, облава ва текширувларни кучайтиргани тўғрисида хабар берган.\nРоссия пойтахти ҳокими Сергей Собянин журналистларга берган охирги интервьюларидан бирида “москваликларни энди келгинди ишчилар масаласи камроқ хавотирга солаяпти” деди.\n- Бугун бу мавзу москваликлар кун тартибида олтинчи-еттинчи-саккизинчи ўринга тушиб қолди. Чунки, кўплаб мигрантлар легал ишлашни бошлади, уларнинг ҳужжатлари бор, тиббий кўрикдан ўтган, шаҳар бюджетига жуда катта солиқ тўлаяпти: тахминан 12-14 миллиард рубл йилига – бу жуда катта кўрсаткич, дея мақтанди мэр Сергей Собянин.\nШунга қарамасдан, Москва ҳокими пойтахтга 2,5 милион ишчи кучи етишмаётганини ҳам тан олди.\n2014-15 йиллар давомида Россияга, айниқса, Ўзбекистондан келаётган мигрантлар сонининг 30 фоизга кескин камайгани кузатилган: 2014 йилда – 2,5 миллиондан зиёд, 2015 йилда – 2 миллион, 2016 йилда эса 1 миллион 770 минг ўзбек муҳожири Россияга киргани қайд этилди.\nСтатистика хизмати келтираётган рақамларга кўра, ҳозиргача ҳам Россияга бўлаётган миграция оқими, асосан, Украина ва Тожикистондан экани кўринади.


14:43 / 09.11.2015\nСеминарда иштирок этган 800 киши Трейсининг бебаҳо маслаҳатларини бевосита тинглашга муваффақ бўлди. Аммо улар ҳаммага асқатиши мумкин деб ўйлаймиз. Семинар мазмунини тўлалигича баён этиш имконияти бўлмаса ҳам, ўқувчиларимизга нафи тегиши мумкин бўлган 5та асосий фикрни келтиришни жоиз топдик.\n1. Моддий ёки бошқа турдаги фойданинг 80 фоизини сизга кун давомида бажарилган ишларнинг 20 фоизи келтиради.\nКуни билан жуда кўплаб иш-амалларни бажарамиз. Уйдаги, хизматдаги вазифаларимиздан ташқари, ҳар куни таниш-билишлар, ҳамкасблар, дўстлар, қариндошлар билан қўнғироқлашишга, суҳбатлашишга; газета ёки китоб ўқишга; бозор ёки дўконга киришга; овқатланишга ва бошқа жуда кўплаб ишларга улгурамиз. Уларнинг барини 100 фоиз деб ҳисобласак, фақат 20 фоизи кўраётган даромадингизнинг ёхуд сиз олаётган бошқа турдаги фойданинг (билим оширилиши, мансаб ўсиши ва ҳ.к.) 80 фоизини келтиради. Трейси мана шу 20 фоиз ишга асосий эътибор қаратиб, қолганларидан имкон қадар қутулиб боришни тавсия қилади. Иш соатларида ҳамкасбларингиз билан гап сотишингиз ишингиз унумдорлигига хизмат қилмайди, уйда эса телевизор кўришингиз кўпинча вақтингизни бекорга йўқотишдир.\n2. Кўникмаларингизни таҳлилдан ўтказиб, 3та асосийсини танлаб олинг.\nИшхонангизда нималар билан шуғулланишга тўғри келмайди дейсиз? Мижозлар билан ишлаш, сафарларда юриш, хат йўллаш ва қабул қилиш, тадбир ва мажлисларда иштирок этиш, ҳисобот ва режалар тайёрлаш (ҳафталик, ойлик, чораклик йиллик)... Аслида эса бу ишларнинг катта қисми сизга ҳам, ишингиз унумига ҳам ҳеч қандай таъсир ўтказмайди. Бажарадиган барча вазифаларингиз рўйхатини тузинг, энг асосий учтасини ажратиб олинг; раҳбарнинг олдига кириб, мана шу ишларга асосий урғу беришингизни, қолганларини эса бошқалар бажариши лозимлигини айтинг. Мана шунда иш унумдорлиги қисқа муддатда 2 ҳисса ортади.\n3. Ҳар ҳафтанинг 10 соатини ўзингизга инвестиция қилинг, яъни китоб ўқинг, билим ва кўникмаларингизни оширинг.\n10 соат бир қарашда жуда кўп туюлиши мумкин. Лекин бир кунда 24 соат бор; бир ҳафтада эса 168 соат. 10 соат бир ҳафтанинг атиги 5.95 фоизини ташкил қилади. Ҳафтанинг камида 33.33 фоизини (56 соат) уйқуга сарфлар эканмиз, наҳотки ундан 5.6 баробар кам вақтда китоб ўқий олмасак?\n4. Даромадингизнинг бир қисмини тежаб боринг.\nМаошингизни тақсимлаб чиқиб, бир ойлик харажатингиз қанча бўлишини аниқланг. Барча харажатларга етадиган пулни маошингиздан ажратиб, ундан 10 фоиз орттиришга ҳаракат қилинг. Агар ортмаса, бирор-бир харажатингизни қисқартиринг. Маош устига оладиган қўшимча даромаднинг (мукофот пули, қўшимча даромад, иккинчи иш жойи ва ҳ.к.) 50 фоизини мана шу “келажак фонди”га тикинг, ахир усиз ҳам, маошга яшашни ўргандингиз! “Тома-тома кўл бўлур” деганидек, бу пуллар келажакда бирор иш бошлашингиз учун сармоя бўлиб хизмат қилади.\nБундан ташқари, даромадингизнинг қирқдан бирини (2.5 фоиз) хайрия ишлари учун ажратинг ва у сизга 10 баробар бўлиб қайтади.\n5. Аниқ мақсад ва режага эга бўлинг.\nАниқлик – муваффақиятнинг эгизаги. Яқин келажакда нима исташингизни, қандай ҳаёт кечиришингизни аниқ белгилаб олинг. “Бой бўлмоқчиман”, “Бахтли бўлмоқчиман” кетмайди, неча пул кераклигини, неча гектар ердаги неча қаватли уйда яшашингиз, қандай русумдаги ва рангдаги машинада юришингиз, қаерда ва қандай лавозимда ишлашингизни аниқ белгиланг, кўз олдингизга келтиринг, қоғозга туширинг. Бу ишни амалга ошириш учун нималар қилишингиз кераклигини яхшилаб ўйлаб кўринг ва шу асосда режа тузинг.\nМақсадларингиз амалга ошиши учун ҳар йили қандай натижага эришишингиз кераклиги акс этган 10 йиллик жадвал тузинг. Йилларни чоракларга ва ойларга бўлиб чиқинг; ойларни ҳафталарга, ҳафталарни кунларга бўлинг. Сўнг ҳар куни битта қадам ташланг. Қимирланг, тек турманг, бирор нима қилинг. Ҳар куни бир бет матн ёзсангиз, бир йилда 365 бетли китоб тайёр бўлади! Ҳар куни битта сўз ўргансангиз, бир йилда битта янги тилни ўзлаштирасиз!